Πολύ βαθιά θα βάλει το χέρι στην τσέπη του ο Βαγγέλης Μαρινάκης, ώστε να ανταμείψει τους παίκτες του Ολυμπιακού για τη νίκη στο ντέρμπι με τον Παναθηναϊκό, αλλά και για αυτές με ΑΕΚ και ΠΑΟΚ.

Πριμ 500.000 ευρώ αναμένεται να πάρουν οι παίκτες του Ολυμπιακού ύστερα από το 3-0 επί του Παναθηναϊκού για την 10η αγωνιστική της Super League. Αυτό το μπόνους δεν αφορά μόνο τη μεγάλη νίκη στο ντέρμπι «αιωνίων», αλλά και αυτές με ΑΕΚ (3-0) και ΠΑΟΚ (2-1).



Οι ποδοσφαιριστές των «ερυθρόλευκων» γνωρίζουν εδώ και καιρό ότι θα παίρνουν πριμ μόνο έπειτα από ένα σερί νικηφόρων αποτελεσμάτων και όχι λόγω μεμονωμένων επιτυχιών.



Μάλιστα, σύμφωνα με πληροφορίες, προβλέπεται να πάρουν άλλα τόσα χρήματα (δηλαδή ένα εκατομμύριο ευρώ συνολικά) αν νικήσουν και στα εκτός έδρας ντέρμπι με ΑΕΚ, ΠΑΟΚ και Παναθηναϊκό.